جامعہ امیرالمؤمنین میں عظیم الشان تبلیغی سمینار

رسا نیوزایجنسی - جامعہ امیرالمؤمنین ( نجفی ہاؤس ) ممبئی میں سہ روزہ ظیم الشان تبلیغی سمینار کا انعقاد کیا گیا ۔

خبر کا کوڈ: ۱۶۶۹

تاریخ: ۰۵ آبان ۲۰۱۰ - ۱۶:۳۶

رسا نیوزایجنسی کے رپورٹرکی ممبئی سے رپورٹ کے جامعہ امام امیر المؤمنین علیہ السلام (نجفی ہاؤس) میں سہ روزہ تبلیغی سمینار منعقد کیا گیا جس میں ہندوستان کے مختلف علاقوں سے مبلغین کرام نے شرکت کی ۔

سمینار کا اغاز قاری شیخ خادم نے تلاوت کلام پاک کے ذریعہ کیا اور ملک کے مختلف مشاہیر علماء نے مختلف موضوعات پر روشنی ڈالی اور تبلیغ کی اہم ضروریات کی وضاحت کی۔

سمینار کی صدارت مدیر جامعہ امام امیر المؤمنین علیہ السلام (نجفی ہاؤس) حجۃ الاسلام والمسلمین سید احمد علی عابدی نے انجام دی ۔

اس سمینار میں تقریباً ۱۰۰ مبلغین نے شرکت کی اور ۱۰ سے زائد علماء کرام نے ان مبلغین کو عقائد ، احکام ، قرآن ، وغیرہ جیسے موضوعات پر درس دیا ، مختلف اداروں نے اس عظیم الشان سمینار کی کامیابی پر مبارکباد پیش کی ۔

واضح رہے کہ سمینار میں ملک کی علمی ، ثقافتی اھم شخصیتوں نے شرکت کی جن میں لکھنؤ سے ڈاکٹر کلب صادق اور لندن سے سید نقوی شامل ہیں ۔

قابل ذکر ہےکہ سمینار کے اختتا م پر مہمان مبلغین کرام کی خدمت میں نفیس تحائف پیش کئےاورمدیر جامعہ امام امیر المؤمنین حجۃ الاسلام والمسلمین احمد علی عابدی کے دعائیہ کلمات کے ذریعہ سمینار کا اختتام ہوا ۔